钦定古今图书集成/明伦汇编/氏族典/第001卷 > 吴
## 钦定古今图书集成/明伦汇编/氏族典/第001卷 > 吴

### 乌程侯建衡二年改孙秀姓为厉氏

按《三国志吴孙皓传》不载。按《孙匡传》，“匡子泰，泰子
秀为前将军夏口督。秀公室至亲，握兵在外，皓意不
能平。建衡二年，皓遣何定将五千人至夏口猎。先是，
民间佥言秀当见图，而定远猎，秀遂惊，夜将妻子亲
兵数百人奔晋。”

〈注〉《江表传》曰：“皓大怒，追改秀姓曰厉。”

### 惠帝 年摰虞进族姓昭穆十卷

按《晋书惠帝本纪》，不载。按《摰虞传》，“虞以汉末丧乱，
谱传多亡失，虽其子孙不能言其先祖。撰《族姓昭穆》
十卷，上疏进之，以为足以备物致用，广多闻之益。”